Imtella' Ġunju 20, 2020 - Aġġornata 20 Ta' Ġunju, 2020 4:27pm Is-siti preistorici illhom jakkumpanjaw lill-popli ta' dawn il-gżejjer għal eluf ta' snin. Il-preżenża tagħhom tfakkar lill-ġenerazzjonijiet tal-lum li missirijietna, kellhom is-sens ta' osservazzjoni li nebbaħ ukoll il-bini ta' dawn it-tempji. Heritage Malta illum fl-ewwel jum tas-sajf offriet l-opportunità biex il-pubbliku josserva l-ewwel raġġi tax-xemx mit-tempji tal-Imnajdra b'dak magħrufa bhala s-solstizju tas-sajf. Mas-sebħ, fl-ewwel ġurnata tas-sajf, ix-xemx tidher tiela' b'allinjament ma' dawn is-siti. F'soċjetajiet preistoriċi agrikoli, l-osservazzjoni tal-movimenti tal-istilel, il-qamar u x-xemx ma kinux relatati mal-istaġuni u maż-żmien taż-żriegħ u l-ħsad tal-ħxejjex. Il-kuratur ta' Heritage Malta, Katya Stroud issejjaħ dawn l-istrutturi bħala fenomenu li nbnew b'tant preċiżjoni fi żmien meta l-bniedem kien għadu eluf ta' snin 'il bogħod mit-teknoloġija. "Il-valur tiegħu huwa interessanti għax dawn in-nies ma kellhomx teknoloħija, iżda għamlu dan kollu bl-osservazzjoni tagħhom. Dawn l-istrutturi jfakkruna kemm aħna kapaċi bħala nies li meta rridu naslu biex nagħmlu xi ħaġa kapaċi li nagħmluha. Is-soltizju tas-sajf ixxandar dirett fuq il-paġna ta' facebook ta' Heritage Malta, iżda għal min kien preżenti fis-sit innifsu tibqa' esperjenza unika li ma tintesa qatt. L-esperjenza tal-qalba tal-istaġuni minn dawn it-tempji preistorici li jmorru lura mal-ħamest'elef sena, tibqa' rilevanti sal-lum. L-effett tat-tlugħ tax-xemx fil-bidu tal-erba' staġuni tista' titgawda u tiġi osservata erbat'ijiem fis-sena fil-bidu ta' kull staġun minn dawn it-tempji. Ħaġar Qim